
MATENDO MEMA KATIKA SIU KUMI ZA DHUL HIJJAH 
(MFUNGO TATU) 


ع —— > 


Utangulizi: 

Sifa zote zinamstahiki Mwenyezi Mungu ambaye amewaneemesha waja 
wake kwa kuwaletea misimu ya kheri ili iwe ni sababu ya kufutiwa madhambi yao 
na awalipe kutokana na mema yao, namshukuru Mwenyezi Mungu Mtukufu na 
kumsifu kwa muwafikisha anayemtaka katika waja wake kwa kuyatumia masiku 
haya kwa kumtii na kumogopa, na akajaalia wengine katika waja wake ni wenye 
kuzipoteza siku hizo. 


Nakiri kwa moya na kutamka kwa ulimi ya kwamba hapana Mola apasae 
kuabudiwa kwa haki isipokua Mwenyezi Mungu mmoja hana mshirika katika 
Uungu wake, na nina kiri kwa moya na kutamka kwa ulimi ya kwamba Muhammad 
ni mja wake na mjumbe wake, rehma na amani za Mwenyezi Mungu ziwe juu yake 
pamoja na familia yake na Maswahaba wake na wote watakao mfuata kwa wema 
mpaka siku ya mwisho. 


Amma baad. 


Nisiku 10 bora kuliko masiku yote ya duniani Allah amebainisha ubora wake 
katika kitabu kitukufu pale alipo apia masiku haya kwakuusema: 


(ŽE J) (ATI) الرّحِيم‎ ASS ْم اله‎ 


BisimiLLaahir-Rahmaanir-Rahiym. ((Naapa kwa Alfajırı)) ((Na kwa masiku 
kumi)) (Al-Fajr: 1-2). 


Wanavyuoni wafasiri wa Our-aan wamekubaliana kwamba zilokusudiwa hapo 
ni Siku kumi za Dhul-Hijjah. 

SIKU ZA MANUFAA NA KUMKUMBUKA ALLAH 


Inapasa kumdhukuru mno Allaah (Subhaanah wa Ta'ala) kwa kukumbuka 
Neema Zake zisizohesabika: 


((لِيَشْهَدُوا مَنَافعَ şi‏ وَيَذكُرُوا امم الله في Ğİ‏ مَعْلُومَاتٍِ)) 


))111 washuhudie manufaa yao na kulitaja Jina la Allaah katika siku 
zinazojulikana)) (Al-Hajj: 28| 


Ibn Abbaas kasema: “Hizo ni siku kumi za Dhul-Hijjah” . Na Amesema: 
“Manufaa ya dunia hii na ya Akhera” . Manufaa ya Akhera yanajumuisha 
kupata Radhi za Allaah. Manufaa ya vitu vya dunia inajumuisha wanyama wa 
kuchinjwa na biashara. [Tafsiyr Ibn Kathiyr. | 


AMALI ZAKE NI BORA KULIKO KWENDA KTK JIHAAD FIY 
SABILILLAH 


Kutokana na ilivyotajwa katıka usimulizi wa Hadiyth ifuatayo, kwamba amali 
yoyote utendayo katika masiku kumi haya, ni bora kuliko kwenda kupigana 
jihadi vitani. Ukizingatia kwenda kupigana jihadi ni jambo zito mtu kulitikia, 
kwani huko kuna mashaka mbali mbali, ikiwemo khofu ya kujeruhiwa na 
kupoteza viungo vya mwili, kufariki, kupoteza mali n.k. Ila hilo si zito kwa 
mwenye Imani ya hali ya juu kabisa kutaka kuyakabili mashaka hayo na 
kutamani kufa shahidi. Kwa hiyo usidharau Amali yoyote hata iwe ndogo vipi 
itekeleze kwani Allaah Subhaana wa Ta'ala ni Al-Jawwaad (Mwingi Wa 
Ukarimu), Al-Kariym (Karimu), Al-Wahhaab (Mwingi Wa Kutunuka, Mpaji 
Wa Yote), Al-Majiyd (Mwingi Mno Wa Vipawa Na Ukarimu). 


عن ابن عباس رضي الله عنهماء أن النبي صلى الله عليه وسلم قال:)) ما من أيام العمل الصالح فيها أحب 
إلى الله من هذه الأيام)) - يعني أيام العشر-. قالوا: يا رسول اللهء ولا الجهاد في سبيل الله ؟ قال: ((ولا 
الجهاد في سبيل الله إلا رجل خرج بنفسه وماله ثم لم يرجع من ذلك بشيء)) البخاري 


Imetoka kwa Ibn 'Abbaas (Radhiya Allaahu 'anhuma) kwamba Mjumbe wa 
Allaah Amesema: ((Hakuna siku ambazo vitendo vyake vyema Anavipenda 
Allaah kama siku kumi hizi)) (siku kumi za mwanzo wa mwezi wa Dhul-Hijjah) 
Akaulizwa, je, hata Jihaad katika njia ya Allaah? Akajibu (Swalla Allaahu 
'alayhi wa aalihi wa sallam) ((Hata Jihaad katika njia ya Allaah isipokuwa mtu 

Aliyekwenda na nafsi yake na mali yake ikawa hakurudi na kimojawapo))TAT- 
Bukhaariy.| 


IBADA ZOTE ZIMEJUMUIKA KTK SIKU HIZI 10 


Ibada zote zimejumuika katika siku kumi hizi nazo ni Swalah, Swawm, 
Swadagah, Hajj na Umra, wala hazijumuiki hizi wakati mwingine. 


KUFUNGA SIKU HIZI KHASWA SIKU YA 'ARAFA 


عن أبي سعيد الخضري رضي الله عنه قال: قال عليه الصلاة والسلام ((من صام يوما في سبيل الله باعد 
الله وجهه عن النار سبعين خريفا) رواه البخاري ومسلم 
Kutoka kwa Abu Sa'iydil-Khudhwriyy (Radhiya Allaahu 'anhu) ambaye‏ 
amesema: Mtume (Swalla Allaahu 'alayhi wa aalihi wa sallam) kasema:‏ 


((Mwenye kufunga siku kwa ajili ya Allaah, basi Allaah Atamuokoa uso wake 
kutokana na moto kwa umbali wa miaka sabini)) (Al-Bukhaariy na Muslim.| 


Je İş | imla E bal ii öl T 2 gay iie di ça dl 
وجل : إلا الصيام فإنه لي وأنا أجزي به)) أخرجه البخاري ومسلم‎ 


Amesema Mtume (Swalla Allaahu 'alayhi wa aalihi wa sallam) ((Kila Amali 
njema ya mwanaadamu inalipwa mara kumi na inaongezewa thawabu kutoka 
kumi hadi mia saba, na Allaah Anasema isipokuwa Swawm, kwani hiyo ni kwa 
ajili Yangu na Mimi Ndiye nitakayemlipa)) [Al-Bukhaariy na Muslim). 


MATENDO MEMA YA KUTENDA KTK SIKU KUMI HIZI 
Kutekeleza Hajj na 'Umrah (kwa mwenye uwezo) 
Lagin كفارة لما‎ 5 yazl قال ((العمرة إلى‎ ala g عن أبي هريرة رضي الله عنه أن رسول الله صلى الله عليه‎ 
ala والحج الميرور ليس له جزاء إلا الجنة)) أخرجه البخاري و‎ 


Imetoka kwa Abu Hurayrah (Radhiya Allaahu 'anhu) kwamba Mtume (Swalla 
Allaahu 'alayhi wa aalihi wa sallam) kasema: ((Umrah hadi 'Umrah hufuta 
(madhambi) baina yake, na Hajjum-Mabruur haina jazaa ila Pepo)) [Al- 
Bukhaariy na Muslim). 

عن أبي هريرة رضي الله عنه قال: "سئل رسول الله صلى الله عليه وسلم: أي الأعمال أفضل؟ قال: 
((إيمان بالله ورسوله)). قيل: ثم ماذا؟ قال: ((الجهاد في سبيل الله)) قيل: ثم ماذا؟ قال: ((حج مبرور)) 


Imetoka kwa Abu Hurayrah(Radhiya Allaahu 'anhu) ambaye amesema: 
"Aliulizwa Mtume (Swalla Allaahu 'alayhi wa aalihi wa sallam) amali gani ni 
bora kabisa?" Kasema: ((Kumuamini Allaah na Mtume Wake)), 
Akaulizwa:"Kisha nini?" Kasema: ((Jihaad katika njia ya Allaah)). Akaulizwa: 
"Kisha nini?" Kasema: ((Hajj Mabruur)) [Al-Bukhaariy na Muslim.) 


KUOMBA TAWBAH YA KWELI NA KUJIEPUSHA NA MAASI 
Anasema Allaah (Subhaanahu wa Ta'ala : 


(( ا ği‏ الَّذِينَ آمَنُوا ثوبُوا إلى الله (ELİ‏ 


((Enyı mlioamini! Tubuni kwa Allaah toba iliyo ya kweli!)) 
|At-Tahriym: 8). 


Na Mtume (Swalla Allaahu 'alayhi wa aalihi wa sallam) Ametupa matumaini 
makubwa ya kufutiwa madhambi na makosa yetu katika usimulizi ufuatao: 


عن أنس رضي الله عنه قال: سمعت رسول الله صلى الله عليه وسلم يقول: ((قال الله: يا ابن آدم إنك ما 

دعوتني ورجوتني غفرت لك على ما كان منك ولا أبالي» يا ابن آدم لو بلغت ذنوبك عنان celadi‏ ثم 

استغفرتني غفرت لك ولا أبالي» يا ابن آدم إنك لو أتيتني بقراب الأرض خطاياء ثم لقيتني لا تشرك بي 

شيئاً لأتيتك بقرابها مغفرة)) أخرجه الترمذي وحسنه الألباني في الصحيحة 

Kutoka kwa Anas (Radhiya Allaahu 'anhu): "Nimemsikia Mtume (Swalla 
Allaahu 'alayhi wa aalihi wa sallam) akisema: ((Allaah Amesema: Ee Mwana 
Adam! Hakika ukiniomba na ukanitaraji (kwa malipo) Nitakusamehe yale yote 
uliyonayo na wala Sijali, Ee Mwana Adam! Lau zingefikia dhambi zako ukubwa 
wa mbingu, kisha ukaniomba maghfira, Ningekughufuria bila ya kujali (kiasi 
cha madhambi uliyoyafanya). Ee Mwana Adam, Hakika ungenijia na madhambi 
yakaribiayo ukubwa wa ardhi, kisha ukakutana nami na hali hukunishirikisha 
chochote, basi Nami Nitakujia na msamaha unaolingana nao)) [Imetolewa na 
At-Tirmidhiy na Shaykh Al-Albaaniy kaipa daraja ya Hasan. | 

KUMKUMBUKA SANA ALLAH (Subhaanahu wa Ta'ala) 


Kwa Tasbiyh, Tahmiyd, Tahliyl, Takbiyr (kusema: Subhaana Allaah, 
AlhamdulıLlaah,Laa Ilaaha Illa Allaah, Allaahu Akbar) 


öl Aİ ME‏ مر (ek ia Gİ‏ أخر جه احم 


Imetoka kwa ibn 'Umar kwamba Mtume (Swalla Allaahu 'alayhi wa aalihi wa 
sallam) Amesema: ((Hakuna siku zilizokuwa tukufu kwa Allaah na zilizokuwa 
vitendo vyake vipenzi kabisa Kwake kama siku hizi, basi zidisheni Tahliyl na 
Takbiyr na Tahmiyd)) (Ahmad. | 


INAVYOPASA KUFANYA TAKBIIR: 


Katika ibada ambazo zinazo takiwa kufanywa katika masiku kumi ya Dhul 
Hijja nikukithirisha kutowa Takbira, kutoka kwa Muhamad bin Abubakari AL 
Thagafy kwamba alimuuliza Anasi bin maliki (r.a) wakiwa wanatembea kutoka 
mina kwenda Arafa, mlikuwa mnafanya nini katika masiku haya kumi wakati 
mlipokuwa na mtume (s.a.w) akasema :alikuwa miongoni mwetu mtu anatowa 
Tahlil (Laiha haila Allah), na mtume hamkatazi, na miongoni mwetu kuna 
wanao towa takbira, na mtume hawakatazi. 


Imepokelewa na imamu Bukharin a Muslim. 

AINA ZA TAKBIRA KATIKA SIKU KUMI ZA DHUL HIJA. 

Takbira zinazo takiwa kusemwa na muislam zimegawanyika katika sehemu 
mbili: 

1.Takbira ambayo ni Mutlaq: 


Nayo nitakbira ambayo haina muda maalumu,bali inatajwa na muislam wakati 
wowote na sehemu yoyote, asubuhi na jiuni, kabla ya swala na baada ya swala. 


Nisuna kupiga takbira katika masiku kumi ya mwanzo katika mwezi wa dhul 
hijja, na baki ya masiku ya Tashriig. 


Na takbira hiyo inaanza kwa kuingia mwezi wa dhul hijja tangu kuzama kwa 
juwa siku ya mwisho ya mwezi wa dhul hijja (mfungo tatu), mpaka mwisho wa 
siu za tashriig, yaani tarehe (11-13) katika mwezi wa dhul hija. 

2.Takbira ambayo ni Mugayad: 


Nayo nitakbari inayo semwa baada ya swala zote za faradhi, nazo zinaanza 
alfajiri ya siku ya Arafa mpaka kuzama juwa katiku siku za 12511110, ni juu ya 
kila muislam kila anapo toa salam katika kila swala kisha akasema Adhkari za 
baada ya swala basi anatakiwa atowe takbira, nah 11 nikwa asiekuwa Hji, ama 
alhaji anaanza siku ya kumi baada ya kutupa mawe katika kiguzo kikubwa 
mpaka siku ta kumi na tatu katika masiku ya Tashriig. 


SIFA YA KUTOWA TAKBIRA: 


Amesema Imamu Ibn Othaymin (Allah amrehemu) katika kitabu sha Sharhu Al 
mumty.: 


Sifa za Takbira katika masiku kumi ya Dhul hijja yana Oaulii tatu katika gauli 
za wana wa chuoni: 


1.Nimuislam kusema: Allah akbar, Allah akbar, Laa ilaha ila Allah Allah akbar 
Allah akbar walılahıl hamdu 


(الله SÍ‏ الله أكبرء لا إله satıl Yİ‏ والله أكبرء الله أكبرء ولله الحمد). 
2.Nimuislam kusema: Allah akbar, Allah akbar, Allah akbar, Laa ilaha ila‏ 
Allah Allah akbar, Allah akbar, Allah akbar, walılahıl hamdu.‏ 
(الله أكبرء الله أكبرء الله أكبرء لا إله إلا satıl‏ والله أكبرء الله أكبرء الله أكبرء ولله الحمد). 
Nimuislam kusema: Allah akbar, Allah akbar, Allah akbar, Laa ilaha ila‏ .3 
Allah waAllah akbar, Allah akbar walılahıl hamdu.‏ 
الله أكبرء الله أكبرء الله أكبرء لا إله إلا الله والله أكبرء الله أكبرء ai‏ الحمد" 


Katika maswala haya ya sifa za takbira hakuna dalili ambazo zimekuja kusema 
kuwa moja katika hizi aina tatu mbora kuliko zingine, inabaki nijuu ya muislam 
atowe takbira kulingana na anavyo taka mwenyewe. 


KUZIDISHA VITENDO VYEMA MBALI MBALI 


Mbali ya kutekeleza fardhi ya Swalah kwa kuswali kwa wakati wake, 
kuswali Sunnah zaidi, kusoma Our-aan, Swadagah, Du'aa, kutii wazazi na 
kuwafanyia wema, kuwasiliana na jamaa (kuunga undugu), kuwafanyia wema 
jirani, kuamrishana mema na kukatazana maovu, kufanyiana wema na ihsani na 
kadhalika. 

Allah tujalie na utupe tawfiig ya kutenda mema atika masiku haya mâtüküfü, na 
katika masiku mengine, wasamehe wazazi wetu na waislam wote, Allah 
tunakuomba mwisho mwema. 

